**projektas**

**reg. Nr. T-125**

**2.19.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2020 M. VASARIO 26 D. SPRENDIMO NR. T1-34 „Dėl PASVALIO RAJONO 2020 METŲ VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMOS PATVIRTINIMO“ PAKEITIMO**

2020 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 7 straipsnio 27 punktu ir 16 straipsnio 2 dalies 40 punktu, 18 straipsnio 1 dalimi, Lietuvos Respublikos melioracijos įstatymo 7 straipsnio 3 dalimi, 10 straipsnio 1 dalimi, Lietuvos Respublikos žemės ūkio ministro 2013 m. kovo 21 d. įsakymu Nr. 3D-211 „Dėl valstybei nuosavybės teise priklausančių melioracijos statinių ir melioracijos sistemų naudojimo, būklės vertinimo ir melioracijos darbų finansavimo taisyklių patvirtinimo“ (su visais aktualiais pakeitimais), Lietuvos Respublikos žemės ūkio ministro 2005 m. gegužės 5 d. įsakymo Nr. 3D-271 „Dėl valstybės biudžeto specialiosiomis tikslinėmis dotacijomis einamiesiems tikslams finansuojamų melioracijos darbų žemės ūkio paskirties žemėje prioritetų“ (su visais aktualiais pakeitimais), Lietuvos Respublikos žemės ūkio ministro 2020 m. gegužės 18 d. įsakymu Nr. 3D-381 „Dėl Žemės ūkio ministro 2019 m. gruodžio 31 d. įsakymo Nr. 3D-732 „Dėl 2020 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“ pakeitimo“, Pasvalio rajono savivaldybės taryba nusprendžia

pakeisti Pasvalio rajono 2020 metų valstybės lėšomis finansuojamų melioracijos darbų programą, patvirtintą Pasvalio rajono savivaldybės tarybos 2020 m. vasario 26 d. sprendimu Nr. T1-34 „Dėl Pasvalio rajono 2020 metų valstybės lėšomis finansuojamų melioracijos darbų programos patvirtinimo“, ir ją išdėstyti nauja redakcija (pridedama).

**Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.**

Savivaldybės meras

Parengė

Vietinio ūkio ir plėtros skyriaus vedėjas

V. Kuodis

2020-06-

Suderinta DVS Nr. RTS-138

PATVIRTINTA

Pasvalio rajono savivaldybės tarybos

2020 m. vasario 26 d. sprendimu Nr. T1-34

(Savivaldybės tarybos 2020 m. birželio d. sprendimas Nr. T1-)

**PASVALIO RAJONO 2020 METŲ VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMA**

|  |  |  |
| --- | --- | --- |
| **Eil.****Nr.** | **Darbų pavadinimas** | **Darbų vertė****(tūkst. Eur)** |
|
|
| 1. | Melioracijos griovių ir jų statinių remontas ir priežiūra | 382,00 |
| 2. | Avarinių melioracijos statinių remontas | 60,0 |
| 3. | Melioracijos statinių remontas gyvenvietėse | 30,0 |
| 4. | Melioracijos statinių projektavimo, ekspertizės, techninės priežiūros, melioruotos žemės ir melioracijos statinių apskaitos paslaugos | 40,0 |
|  | **Iš viso:** | **512,0** |

\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2020 M. VASARIO 26 D. SPRENDIMO NR. T1-34 „PASVALIO RAJONO 2018 METŲ VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMOS PATVIRTINIMO“ PAKEITIMO**

2020 m. birželio 10 d.

Pasvalys

**1. Problemos esmė**

Lietuvos Respublikos žemės ūkio ministro 2020 m. gegužės 18 d. įsakymu Nr. 3D-381 „Dėl Žemės ūkio ministro 2019 m. gruodžio 31 d. įsakymo Nr. 3D-732 „Dėl 2020 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“ pakeitimo“ Pasvalio rajono savivaldybei papildomai skirta 193,00 tūkst. eurų. Iš šių lėšų 178,00 tūkst. eurų numatoma papildomai skirti melioracijos griovių ir jų statinių remontui ir priežiūrai bei 15,00 tūkst. eurų – melioracijos statinių remonto techninių darbo projektų rengimui, jų ekspertizei.

**2. Kokios siūlomos naujos teisinio reguliavimo nuostatos ir kokių rezultatų laukiama**

Panaudotos specialiosios tikslinės dotacijos žemės ūkio ministerijos kuruojamoms valstybinėms (valstybės perduotoms savivaldybėms) funkcijoms (melioracijai) atlikti.

**3. Skaičiavimai, išlaidų sąmatos, finansavimo šaltiniai**

Pasvalio rajonui 2020 m. skiriamos specialiosios tikslinės dotacijos žemės ūkio ministerijos kuruojamoms valstybinėms (valstybės perduotoms savivaldybėms) funkcijoms (melioracijai) atlikti (512,0 tūkst. eurų).

**4. Numatomo teisinio reguliavimo poveikio vertinimo rezultatai**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia.

**6. Sprendimo projekto iniciatoriai**

Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Negauta

Vietinio ūkio ir plėtros skyriaus

vedėjas Vaidotas Kuodis

**PASVALIO RAJONO 2020 METŲ VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMOS LYGINAMASIS VARIANTAS**

|  |  |  |  |  |
| --- | --- | --- | --- | --- |
| **Eil.****Nr.** | **Darbų pavadinimas** | **2020 m. vasario mėn.****Darbų vertė****(tūkst. Eur** | **Pokytis****(tūkst. Eur)** | **2020 m. birželio mėn.****Darbų vertė****(tūkst. Eur)** |
| 1. | Melioracijos griovių ir jų statinių remontas ir priežiūra | 204,0 | **+178,00** | **382,00** |
| 2. | Avarinių melioracijos statinių remontas | 60,0 | - | 60,0 |
| 3. | Melioracijos statinių remontas gyvenvietėse | 30,0 | - | 30,0 |
| 4. | Melioracijos statinių projektavimo, ekspertizės, techninės priežiūros, melioruotos žemės ir melioracijos statinių apskaitos paslaugos | 25,0 | **+15,00** | **40,00** |
|  | **Iš viso:** | **319,00** | **+193,00** | **512,00** |

\_\_\_\_\_\_\_\_\_\_\_\_\_\_\_\_\_\_\_\_\_\_